דני בר מעוז

בר-מעוז בהשקת ספרו ״מגולת תימן לח'רבת דוראן״, מכון ויצמן למדע, רחובות 2003
דני בר-מעוז (נולד ב-20 באפריל 1948) הוא דוקטור להיסטוריה של עם ישראל, מחבר ספרים ומרצה, עורך את ספרי עמותת "אעלה בתמר" וקצין צה"ל בדימוס בדרגת אלוף-משנה. שימש כמפקד הארבעה עשר של יחידה 504 באגף המודיעין של צה"ל.

== ביוגרפיה ==
בר-מעוז נולד ברחובות וגדל והתחנך בחולון. בנם של חנה ושמעון בר מעוז שעלו בצעירותם מאזור תעיז שבתימן.

== שירות צבאי ==
את שירותו הצבאי החל בחטיבת "גולני" וכקצין חי"ר שימש בין היתר כסמ"פ בסיירת "רימון": יחידת המסתערבים שקמה בעזה בשנות ה-70. תפקידו הבא היה בחיל המודיעין, שם מילא שורה של תפקידי שטח. את דרגת האל"ם קיבל כקצין המודיעין של יחידת הקישור ללבנון (יק"ל). בהמשך יצא ללימודים במכללה למלחמה של צבא ארצות-הברית (Army War College) והשלים את לימודי התואר השני במדעי המדינה באוניברסיטת חיפה. בין השנים 1991–1993 פיקד על יחידה 504 - האחראית להפעלת סוכנים סמויים מחוץ לגבולות המדינה.<ref></ref>

== לאחר השחרור ==
לאחר שחרורו מצה"ל ב-1995, כיהן שש שנים כמנכ"ל החברה למוסדות חינוך ותרבות בנס ציונה, ובתוך כך סיים את לימודיו לתואר שלישי בחוג להיסטוריה של עם ישראל באוניברסיטת בר-אילן. את עבודת הדוקטורט עשה בנושא: "בחינה היסטורית של תרבות המחלוקת והפלגנות בקהילת יהודי תימן מהמאה ה-י"ז ועד המאה ה-כ׳".

משנת 2001 ואילך עוסק דני בר-מעוז בפעילות אקדמית, במסגרתה לימד באוניברסיטה הפתוחה, עסק במחקר על מורשת יהודי תימן ועל תולדות ההתיישבות בארץ ישראל לפני קום המדינה. ערך את כתב העת "תהודה" מיסודה של "האגודה לטיפוח חברה ותרבות, תיעוד ומחקר", הרצה בכנסים בינלאומיים, פרסם ספרים ומאמרים רבים, עורך את החידון השנתי לתלמידי חטיבות הביניים ברחובות, כיהן כיועץ מדעי להקמת מרכז מורשת יהודי תימן וקהילות ישראל בעיר, ומדריך מזה כעשרים שנה סיורים היסטוריים בשכונות העיר ובמכון ויצמן. בשנים האחרונות ממלא דני את תפקיד עורך הספרים של עמותת "אעלה בתמר", העוסקת בשימור מורשת יהדות תימן.

חתן פרס ראש הממשלה לעידוד והעצמת חקר קהילות ישראל בארצות ערב ואיראן לשנת 2022.<ref></ref> 

יקיר העיר רחובות לשנת תשפ״ג.

== חיים אישיים ==
בר מעוז הוא אב לשלושה ילדים וסב לשישה נכדים.

מתגורר ברחובות.

== ספריו ==
* מגולת תימן לח'רבת דוראן: התיישבות עולי תימן ברחובות 1948-1908 (תל אביב 2003)
* יחי ראובן ואל ימות: זכרונות ראובן זכריה שרעבי הלחאם, בשיתוף עם טוביה סולמי (תל אביב 2004)
* יקוב הדין את ההר: מחלוקות ופלגנות בקהילת יהודי תימן (רחובות 2005)
* ללא תוחלת: סיפור עקירתו של כפר (תל אביב 2008)
* ואת עלית על כּלנה - סיפור חייה של מרים מזרחי (רחובות 2008)
* לתת - סיפור חייו של דודו כוכבי (רחובות 2009)
* ממושבה לעיר - סיפורה של העיר רחובות (רחובות 2012)
* ויקרא שמה רחֹבות - מח'רבת דוראן לעיר המדע וההדר (רחובות 2013)
* דרך שמשון צור (רחובות 2014)
* אם חקלאות כאן, מולדת כאן - סיפור חייו של משה סמילנסקי (רחובות 2015)
* האמת הנעדרת: שארית הפליטה בתימן 1962–2017 (רחובות 2018)
* חיים ללא ילדוּת בקהילת יהודי תימן 1882–1948 (רחובות 2020)
* בחבלי מולדת: לקסיקון התיישבות יהודי תימן בארץ ישראל 1957-1882 (רחובות 2021)
* הקיסר התימני: ישראל קיסר – סיפור חיים (רחובות 2022)
* רחובות - ממושבת גפנים והדרים לעיר המדע והתרבות, מהדורה דיגיטלית, (רחובות 2023)

* עלֵי גבעה שם ביהודה: טירת שלום ממושב לשכונה (רחובות 2023)

* מגולת תימן למגדל-גד: תולדות עולי תימן באשקלון (בדפוס)

ספרים שערך
* מִטוּב יוֹסֵף – ספר היובל לכבוד יוסף טובי - בשיתוף עם אילת אטינגר (חיפה תשע"א)
* Ascending the Palm Tree: An Anthology of the Yemenite Jewish Heritage (Rehovot 2018)
* קול יהודה, יהודי תימן: לקט מאמרים מפרי עטו של פרופ׳ יהודה ניני (רחובות 2019)

== קישורים חיצוניים ==
* [https://www.youtube.com/watch?v=Mf95anhRjVA מהר החול לפסגת המדע], מרצה: דני בר-מעוז
* [https://www.youtube.com/watch?v=KgjZEQoOIWA רוחמה אל בג מארחת את דני בר-מעוז], דו פייה 1, המרכז לתקשורת רחובות
* [https://www.youtube.com/watch?v=kqDwsYW0vm0 דני בר-מעוז מארח את יהודית הלדמן], דו פייה 2, המרכז לתקשורת רחובות
* [https://www.youtube.com/watch?v=Zx-vLJ3yvT8 דני בר-מעוז - שארית הפליטה: קהילה על סף כליה]
* [https://youtu.be/NCL-6iJyBkI?start=1284&end=5429 השקת הספר חיים ללא ילדות]
* [https://youtu.be/kTrRogimDNQ?start=2404&end=4014 ערב עיון לזכרו של פרופ׳ יהודה ניני / חלק שני]
* [https://www.youtube.com/watch?v=G7xWP34Fgdw השקת ספרו של דני בר-מעוז על משה סמילנסקי באתר הפרדסנות]
* [https://www.facebook.com/watch/live/?ref=watch_permalink&v=246598193398105 מרכז מורשת יהדות תימן וקהילות ישראל – סיור סליחות בשעריים] עם דני בר-מעוז
* [https://www.youtube.com/watch?v=qKd8gVUBvLk כתבה על תימנים ממושב זבדיאל]

==הערות שוליים==

קטגוריה:היסטוריונים ישראלים
קטגוריה:אלופי-משנה בצה"ל
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1948